bombman/thwiki-2026-super-clean-5k huggingface dataset:
เอมอร วิเศษสุด (23 ตุลาคม พ.ศ. 2475 - 28 สิงหาคม พ.ศ. 2561) เป็นนักร้องเพลงลูกกรุงหญิงชาวไทย มีชื่อเสียงจากเพลง 'แฟนซีชีวิต' , 'แรมพิศวาส' ประวัติ เอมอร วิเศษสุด (เกิด 23 ตุลาคม พ.ศ 2475) เกิดที่ สวนอนันต์ เขตบางกอกน้อย กรุงเทพมหานคร บ้านอยู่ใกล้กรมอู่ทหารเรือ เป็นบุตรของขุนบรรณาการวิจิตร กับ แฉล้ม วิเศษสุด มีพี่น้องดังต่อไปนี้มีพี่น้องดังต่อไปนี้ 1. วิจิตร วิเศษสุด 2. บุญมี วิเศษสุด 3. ยุพิน วิเศษสุด 4. สุนันท์ วิเศษสุด 5. เอมอร วิเศษสุด 6. ทวีป วิเศษสุด (ทั้งนี้ยังเป็นพี่น้องต่างมารดากับแสวง วิเศษสุด นักดนตรีไทย) เข้าสู่วงการ เอมอร ชอบร้องเพลงมาตั้งแต่เด็ก ๆ โดยเริ่มประกวดร้องเพลงตั้งแต่อายุ 12 ปี ตามงานประกวดต่าง ๆ โดยมักใช้เพลงจากวงดนตรีสุนทราภรณ์,เพลงรำวง,เพลงรำโทน และชนะการประกวดอยู่เสมอ ต่อมาเมื่ออายุได้ 16 ปี เฉลิม แก้วสมัย นักร้องวงดนตรีดุริยางค์ทหารเรือได้ชักชวนให้มาเรียน โรงเรียนดุริยางค์ทหาร หลังเรียนได้ 2 ปี เมื่อเข้ามาแล้ว สมยศ ทัศนพันธ์ และ สมจิต ตัดจินดา ได้สอนร้องเพลงให้เอมอร และสมยศได้แต่งเพลงและให้บันทึกเสียงครั้งแรกชื่อ 'แม่ของลูก' อัดแผ่นเสียงเมื่ออายุราว 18 - 20 ปี ต่อมาก็ได้อัดแผ่นเสียงเพลง 'ลมทะเล' คู่กับสมยศ ทัศนพันธ์ ทำให้เอมอรเริ่มมีชื่อเสียงขึ้นบ้าง แล้วจึงได้รับการบรรจุเป็นนักร้องวงดุริยางค์กรมทหารเรือ ขณะนั้นยังได้ร่วมงานกับ วงจันทร์ ไพโรจน์ , ศรีสอางค์ ตรีเนตร , สมศรี ม่วงศรเขียว ได้รับบทเป็นนางเอกละครวิทยุบ่อยครั้ง จนกระทั่งเอมอร ได้ครูพยงค์ มุกดาแต่งเพลง 'อาถรรพ์สวาท' , 'แฟนซีชีวิต' จึงมีชื่อเสียงขึ้นจึงมีชื่อเสียงขึ้น และอีกหลายครูเพลงยังแต่งเพลงให้เช่น ครูเปรื่อง ชื่นประโยชน์ , ครูมงคล อมาตยกุล , ครูเนียน วิชิตนันทน์ ฯลฯ และยังได้ร้องเพลงทำนองจีน,ทำนองเกาหลี,ทำนองญี่ปุ่น ซึ่งได้มาจากสงครามเกาหลี เช่น ซากุระสีทอง หรือ มาริโก้กำพร้า เอมอรเข้ารับราชการเป็นนักร้องวงดุริยางค์กรมทหารเรือ จนได้ยศพันจ่าเอกหญิง จึงได้ลาออกในปี พ.ศ. 2505 มาเป็นนักร้องรับเชิญ และย้ายไปอยู่จังหวัดเชียงใหม่ เพื่ออยู่กับบุตรสาว ร่วมร้องเพลงกับวงดนตรีของนคร ถนอมทรัพย์ และมักได้รับการรับเชิญไปร้องเพลงตามต่างจังหวัดบ้างเป็นครั้งคราว ผลงานเพลง แฟนซีชีวิต แรมพิศวาส อาถรรพ์สวาท ทำดีได้ดี ทำชั่วได้ชั่ว อดีตรักใต้ร่มริงโง ใครจะรักคุณเท่ากฉัน ริมฝั่งแม่วัง กุลสตรี ลมทะเล คู่กับสมยศ ทัศนพันธ์ มาริโก้กำพร้า ฯลฯ บั้นปลายชีวิต เอมอรใช้ชีวิตอยู่ในบ้านพักจังหวัดเชียงใหม่ และถึงแก่กรรมอย่างสงบ สิริรวมอายุได้ 85 ปี อ้างอิง
อุปกิต ปาจรียางกูร (เกิด 28 ตุลาคม พ.ศ. 2504) เป็นนักธุรกิจและวุฒิสมาชิกชาวไทยที่เป็นที่รู้จักจากการดำรงตำแหน่งประธานยูไนเต็ดเพาเวอร์ออฟเอเชียและอัลลัวร์กรุ๊ป คณะรักษาความสงบแห่งชาติแต่งตั้งเขาให้เป็นวุฒิสมาชิกไทยในวันที่ 24 พฤษภาคม พ.ศ. 2562 ใน พ.ศ. 2562 อุปกิตประกาศสินทรัพย์มูลค่าที่ 52 ล้านดอลลาร์สหรัฐ ทำให้เขาเป็นหนึ่งในวุฒิสมาชิกที่รวยที่สุดของประเทศไทย ชีวิตช่วงต้นและการศึกษา อุปกิตเกิดในวันที่ 28 ตุลาคม พ.ศ. 2504 จากอุปดิศร์ ปาจรียางกูร ทูตชาวไทยและอดีตรัฐมนตรีว่าการกระทรวงการต่างประเทศกับภริยาชื่อ อภิรา อุปกิตเข้าเรียนที่วิทยาลัยสกิดมอร์ที่นิวยอร์ก โดยได้รับปริญญาตรีสาขารัฐศาสตร์ จากนั้นจึงได้รับปริญญาโทสาขาการพัฒนาอุตสาหกรรมจาก Vrije Universiteit Brussel จากนั้นจึงเข้าทำงานในกระทรวงการต่างประเทศ ธุรกิจ ผลประโยชน์ทางธุรกิจในประเทศพม่า อุปกิตก่อตั้งอัลลัวร์กรุ๊ปในประเทศไทย จากนั้นจึงขยายธุรกิจไปยังประเทศพม่าผ่านการเป็นคู่ค้ากับทวานมีนละ นักธุรกิจชาวพม่า ใน พ.ศ. 2542 ทั้งสองร่วมก่อตั้ง Myanmar Allure Group เพื่อดำเนินกิจการอัลลัวร์ รีสอร์ต โรงแรมและกาสิโนในเมืองท่าขี้เหล็กที่ชายแดนพม่า-ไทย รายได้ร้อยละ 6 ของกาสิโนนำไปให้แก่กองทัพพม่า ในเดือนสิงหาคม พ.ศ. 2562 เขาได้ขายหุ้นของ Myanmar Allure โดยรายงานว่าขายรีสอร์ทคาสิโนให้กับ Chakris Kajkumjorndej หุ้นส่วนทางธุรกิจ ในราคา 8.15 ล้านดอลลาร์สหรัฐ เพื่อที่จะเข้าร่วมวุฒิสภาประเทศไทย Dean Young Gultula บุตรเขยของอุปกิต ได้รับการระบุเป็นผู้สืบทอด ในการสัมภาษณ์ครั้งล่าสุดเมื่อเดือนกุมภาพันธ์ พ.ศ. 2568 อุปกิตยืนยันว่าไม่ได้มีส่วนเกี่ยวข้องกับอัลลัวร์กรุ๊ปตั้งแต่ พ.ศ. 2562 เนื่องจากได้รับการแต่งตั้งเป็นวุฒิสมาชิก เขาได้ขายโรงแรมซึ่งเป็นส่วนหนึ่งของกลุ่มธุรกิจของเขาให้กับทวานมีนละในขั้นต้น การโอนกิจการทำในนามของลูกเขยเพื่อเตรียมรายละเอียดของธุรกรรม เมื่อทุกอย่างเสร็จสิ้น จึงได้มีการลงนามในสัญญาซื้อขายและโอนกรรมสิทธิ์ไปยังผู้ซื้อ สำหรับธุรกิจพลังงานไฟฟ้า สิทธิสัมปทานได้ถูกโอนไปยังผู้รับสัมปทานรายใหม่ ซึ่งยังคงใช้ชื่ออัลลัวร์กรุ๊ปต่อไป และได้เพิ่มคำว่า “(P&E) Power and Electricity” การตรวจสอบอาชญากรรม ชีวิตส่วนตัว อุปดิศร์ ปาจรียางกูร บิดาของเขา เป็นอดีตทูตและรัฐมนตรีว่าการกระทรวงการต่างประเทศชาวไทย มีพี่สาวชื่อฐาวดี อุปกิตเคยสมรสกับปารีณา ไกรคุปต์ นักการเมือง อ้างอิง
จิรัชญา กิจถาวรสกุล (เกิด 1 พฤษภาคม พ.ศ. 2548) ชื่อเล่น เบลเล่ เป็นนักแสดงหญิงชาวไทยในสังกัดเช้นจ์2561 ผลงานเด่นของเธอได้แก่ “CLUB FRIDAY THE SERIES Moments & Memories รักนี้...ไม่มีลืม” ประวัติ จิรัชญา เกิดเมื่อวันที่ 1 พฤษภาคม พ.ศ. 2548 สูง 160 ซม. หนัก 43 กก. หลังจากจบการศึกษาระดับมัธยมศึกษาตอนปลาย เธอได้ศึกษาต่อระดับปริญญาตรีที่วิทยาลัยนานาชาติปรีดี พนมยงค์ มหาวิทยาลัยธรรมศาสตร์ เข้าสู่วงการ พ.ศ. 2566 วันที่ 3 กันยายน ละครซีรีส์ 'CLUB FRIDAY THE SERIES Moments & Memories รักนี้...ไม่มีลืม' ออกอากาศตอนแรกโดยเธอรับบทเป็น โมเนต์ ตัวละครเอกในตอน 'รักแรกครั้งสุดท้าย' พ.ศ. 2567 ในเดือนพฤษภาคม ละครซีรีส์ Club Friday The Series: Hot Love Issue ตอน เรื่องรักวัยใส ที่นำแสดงโดย จิรัชญา ได้ออกอากาศ เดือนกรกฎาคมปีเดียวกัน ละครเรื่อง รักนี้ไม่มีถั่วฝักยาว ได้ออกอากาศ โดยเธอรับบทเป็น ข้าวสวย พ.ศ. 2568 วันที่ 26 กรกฎาคม ละครโทรทัศน์เรื่อง ดีลลับฉบับเล่นเล่ห์ ได้ออกอากาศ โดยเธอรับบทเป็นแยม วันที่ 1 สิงหาคม ปีเดียวกันนั้น ละครโทรทัศน์เรื่อง ฉันนี่แหละท่านขุนที่สวยที่สุด ได้ออกอากาศ โดยเธอรับบทเป็น ปานดาว ผลงานการแสดง ละครโทรทัศน์ ปี เรื่อง รับบท ช่อง หมายเหตุ 2566 CLUB FRIDAY THE SERIES Moments & Memories รักนี้...ไม่มีลืม ตอน รักแรกครั้งสุดท้าย โมเนต์ ช่องวัน 31 นักแสดงหลัก 2567 Club Friday The Series: Hot Love Issue ตอน เรื่องรักวัยใส น้ำขิง รักนี้ไม่มีถั่วฝักยาว ข้าวสวย นักแสดงสมทบ 2568 ดีลลับฉบับเล่นเล่ห์ แยม ฉันนี่แหละท่านขุนที่สวยที่สุด ปานดาว อ้างอิง
เดชาวัต พรเดชาพิพัฒ (เกิด 18 เมษายน พ.ศ. 2549) ชื่อเล่น คอปเปอร์ เป็นนักแสดงและนักร้อง ชาวไทยปัจจุบันเขาเป็นสมาชิกวงบัส วงบอยแบนด์ภายใต้สังกัดซันเรย์มิวสิค ชีวิตวัยเด็ก เดชาวัต พรเดชาพิพัฒ เกิดเมื่อวันที่ 18 เมษายน พ.ศ. 2549 ที่จังหวัดนครราชสีมา เขาเป็นพี่คนโตในบรรดาพี่น้องสามคน และน้องสาวของเขาคือ ชิกิตา สมาชิกวงเกิร์ลกรุปเกาหลีใต้ เบบีมอนสเตอร์ เบื้องหลัง 2564 เดชาวัตใฝ่ฝันอยากเป็นนักร้องมาตั้งแต่เด็ก เพราะครอบครัวชอบดูรายการประกวดร้องเพลง คุณยายหวังว่าเขาจะได้ทำงานในวงการบันเทิง และครอบครัวก็สนับสนุนให้เขาก้าวเข้าสู่วงการเช่นกัน เขาจึงเข้าร่วมการประกวดร้องเพลงในรายการ 'เดอะสตาร์ ไอดอล' และสามารถผ่านเข้ารอบ 8 คนสุดท้ายได้ 2565 เมื่อเดือนมีนาคม พ.ศ. 2565 เพลง 'โอ๋โอ๋' ซึ่งเขาร้องคู่กับเอินเอิน ฟาติมา เดชะวลีกุล ได้ถูกปล่อยออกมา ต่อมาในเดือนพฤษภาคม เขาได้ปล่อยซิงเกิลแรกในชื่อ 'เธอยังมองฉันเป็นเพื่อนหรือเปล่า' โดยมีอัจฉริยา ดุลยไพบูลย์ นักแต่งเพลงชื่อดัง เป็นโปรดิวเซอร์ ในเดือนธันวาคม ละครโทรทัศน์เรื่องแรกของเขา 'เจ้าหญิง 2022 ตอน เจ้าหญิงนิทรา' ได้ออกอากาศ และในเดือนเดียวกัน เขาได้เข้าร่วมเป็นเด็กฝึกหัดภายใต้สังกัดทาดา เอ็นเทอร์เทนเมนท์ 2566–ปัจจุบัน ในเดือนสิงหาคม พ.ศ. 2566 หลังจากที่รายการ 789 Survival จบลง เขาได้รับรางวัลรองชนะเลิศอันดับ 2 และได้เป็นสมาชิกของวงบัส จากนั้นในวันที่ 6 ธันวาคม เขาได้เดบิวต์อย่างเป็นทางการพร้อมกับเปิดตัวเพลงแรกในชื่อ 'Because of You, I Shine' วันที่ 28 เมษายน พ.ศ. 2567 เขาได้รับการยืนยันให้เป็นสมาชิกของ BUS7 ซึ่งเป็นยูนิตย่อยของวงบัส และได้ปล่อยซิงเกิลที่มีชื่อว่า 'แค่น้องชาย' ผลงาน เพลง ซิงเกิลเดี่ยว ปี เพลง ร้องคู่กับ หมายเหตุ 2565 โอ๋โอ๋ ฟาติมา เดชะวลีกุล เธอยังมองฉันเป็นเพื่อนหรือเปล่า – ละครโทรทัศน์ ปี เรื่อง ช่อง รับบท หมายเหตุ 2565 เจ้าหญิง 2022 ตอน เจ้าหญิงนิทรา ช่องวัน 31 สกาย อ้างอิง
หยาดพิรุณ ปู่หลุ่น (เกิด 6 มิถุนายน พ.ศ. 2534) ชื่อเล่น น้ำหยาด หรือ หยาด เป็นยูทูบเบอร์ นักแสดง นักร้อง และพิธีกรชาวไทย สำเร็จการศึกษาจากคณะการสื่อสารมวลชน มหาวิทยาลัยเชียงใหม่ เธอเป็นที่รู้จักจากการคัฟเวอร์เพลง ว่างแล้วช่วยโทรกลับ ที่ปรับแต่งคำร้องและลีลาการร้องจนกลายเป็นไวรัลในสื่อสังคมออนไลน์ ประวัติ น้ำหยาดเกิดเมื่อวันที่ 6 มิถุนายน พ.ศ. 2534 ในครอบครัวไทยเชื้อสายจีน หลังจากสำเร็จการศึกษาระดับอุดมศึกษาจากคณะการสื่อสารมวลชน มหาวิทยาลัยเชียงใหม่ เธอได้เข้าร่วมประกวด นางสาวเชียงใหม่ในดวงใจ ปี พ.ศ. 2561 และสามารถคว้ามงกุฎชนะเลิศได้สำเร็จ ซึ่งนับเป็นจุดเริ่มต้นของการเข้าสู่วงการบันเทิง ต่อมาเธอทำงานด้านพิธีกรและงานแสดงอยู่เป็นระยะ จนกระทั่งในช่วงการแพร่ระบาดของโรคติดเชื้อโควิด-19 เธอได้เริ่มทำยูทูบของตนเอง แม้ผลตอบรับช่วงแรกจะยังไม่มากนัก แต่เธอยังคงทำคอนเทนต์ต่อเนื่อง เส้นทางอาชีพ กระแสที่ทำให้เธอเป็นที่รู้จักในวงกว้างมาจากการร้องคัฟเวอร์เพลง 'ว่างแล้วช่วยโทรกลับ' โดยมีการใส่คำร้องพิเศษ เช่น 'ละแมะ' 'อะหรือ' 'ว่าซั่น ว่าไป' รวมถึงจังหวะการร้องที่สนุกสนาน ทำให้ผลงานนี้แพร่หลายและกลายเป็นไวรัลทั่วประเทศ ส่งผลให้เธอได้รับโอกาสในการออกรายการโทรทัศน์ การแสดง และการทำเพลงของตนเอง ผลงาน เพลง ม้วนเดียวจบ นี่แน่ะ ระยะทางไม่มีผลต่อหัวใจ ม่วนไผ ม่วนมัน การแสดง ใส่รักป้ายสี Paint with Love รักป่วนก๊วนออฟฟิศ Work From Heart ชอกะเชร์คู่กันต์ A Boss and a Babe อ้างอิง
ณิชา ปิยะวัฒนานนท์ (เกิด 3 ตุลาคม พ.ศ. 2542) เป็นนักแสดงหญิงชาวไทยในสังกัดเดอะ วัน เอ็นเตอร์ไพรส์ ผลงานเด่นของเธอได้แก่เรื่อง พายุทราย (2564) ประวัติ ณิชา ปิยะวัฒนานนท์ เกิดเมื่อวันที่ 3 ตุลาคม พ.ศ. 2542 ที่กรุงเทพมหานคร สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตรและคณะศิลปกรรมศาสตร์ มหาวิทยาลัยศรีนครินทรวิโรฒ สาขาวิชาศิลปะการแสดง และสำเร็จการศึกษาเมื่อปลายปี พ.ศ. 2565 นอกจากนี้ เธอเคยได้รับเลือกให้เป็น 'ดาวมหาวิทยาลัยศรีนครินทรวิโรฒ ประจำปี พ.ศ. 2561' ณิชาใฝ่ฝันอยากเป็นนักแสดงมาตั้งแต่เด็ก โดยเธอเข้าสู่วงการบันเทิงจากการถ่ายโฆษณาและมิวสิกวิดีโอ หลังจากเซ็นสัญญากับช่องวัน 31 เธอได้แสดงละครเรื่องแรกในปี พ.ศ. 2562 ในละครเรื่อง ภาตุฆาต ซึ่งแสดงคู่กับ ศรัณย์ นราประเสริฐกุล ในปีเดียวกันนั้น เธอยังได้ร่วมแสดงกับกฤษกร กนกธร , วิทยา เทพทิพย์ , เพชร โบราณินทร์ และซูซานน่า เรโนล ในละครแนวแฟนตาซีเรื่อง สี่เทพผู้พิทักษ์ ในปี พ.ศ. 2565 เธอได้ร่วมแสดงกับปฐมพงศ์ เรือนใจดี ในละครเย็นเรื่อง เพื่อแม่แพ้บ่ได้ โดยรับบทเป็น ก้อย นับเป็นละครเรื่องแรกที่เธอได้เป็นนางเอกแบบเต็มตัว ในปี พ.ศ. 2568 เธอได้ร่วมแสดงกับธยศทรณ์ ไวยฉัยยา ในละครเย็นเรื่อง ชะตาหงส์ โดยรับบท เหมหงส์ นับเป็นละครเรื่องที่สามที่เธอได้เป็นนางเอก และเธอได้ร่วมแสดงในละครเรื่อง ทายาทหมายเลข 1 รวมถึงร่วมแสดงในซีรีส์เรื่อง The Wick Game เกม / รัก / ลวง รับบทเป็น ขวัญฤทัย เป็นแม่ของเจตน์ รับบทโดย กฤษกร กนกธร ผลงาน ละครโทรทัศน์ช่องวัน 31 ปี เรื่อง รับบท 2562 ภาตุฆาต ทิพย์ (รับเชิญ) สี่เทพผู้พิทักษ์ น้ำตาล 2564 พายุทราย ลลิตา 2566 เพื่อแม่แพ้บ่ได้ ก้อย ลัดฟ้าล่าฝัน แพร (วัยรุ่น) (รับเชิญ) 2567 ภูลังกา เข็มอัปสร 2568 ชะตาหงส์ เหมหงส์ บุญนาคำ ทายาทหมายเลข 1 ธารา รพีธาดา (วัยสาว) (รับเชิญ) The Wick Game เกม / รัก / ลวง ขวัญฤทัย ยคสินไพศาล (แม่ของเจตน์) (วัยสาว) (รับเชิญ) 2569 กระบือสื่อรัก อ้างอิง
เพชรปรัชญา เหลืองเดชานุรักษ์ (เกิด 15 กุมภาพันธ์ พ.ศ. 2541) ชื่อเล่น เตียวหุย เป็นนักร้องและนักแสดงชาวไทย สังกัดเดอะ วัน เอ็นเตอร์ไพรส์ เริ่มเป็นที่รู้จักการเป็น TU Sexy Boy ประวัติ เพชรปรัชญา เหลืองเดชานุรักษ์ มีชื่อเล่นว่า เตียวหุย เกิดวันที่ 15 กุมภาพันธ์ พ.ศ. 2541 จบการศึกษาระดับปริญญาตรีจากมหาวิทยาลัยเกษตรศาสตร์ ช่วงปี พ.ศ. 2559 เพชรปรัชญาเริ่มเข้าสู่วงการบันเทิงโดยการเข้าร่วมประกวด ลาแบนด้าไทยแลนด์ และชนะเลิศอันดับ 1 ต่อมาเพชรปรัชญาก็ได้เข้าร่วมการออนไลน์คือ TU Sexy Boy ของมหาวิทยาลัยเกษตรศาสตร์ เพชรปรัชญาเริ่มกลับมาประกวดร้องเพลงอีกครั้งคือ เดอะสตาร์ ไอดอล เมื่อ พ.ศ. 2564 เริ่มมีผลงานละครชิ้นแรกคือ ลิขิตรักข้ามดวงดาว รวมถึงได้ขึ้นแท่นเป็นพระเอกเต็มตัวคือ ตำย่าบอก ผลงานการแสดง ละครโทรทัศน์ ปี เรื่อง บทบาท เครือข่าย อ้างอิง 2566 ตำย่าบอก กรณ์ ช่องวัน 31 2567 ดั่งธรณี จิรัญ ภัทรธนวัฒน์ 2568 กรงการเวก ปราการ สาชลสวัสดิ์วงศ์ 2569 พลอยน้ำเพชร ภูสิทธิ์ พิทักษ์ไทย สาบานฮักธาตุพนม ดวงชีวัน รายการโทรทัศน์การประกวด ลาแบนด้าไทยแลนด์ TU Sexy Boy I Can See Your Voice Thailand เดอะสตาร์ ไอดอล อ้างอิง
สะใภ้อิมพอร์ต เป็นละครโทรทัศน์ไทยแนวสุขนาฏกรรมจินตนิยมที่ผลิตโดย บริษัท พอดีคำ เอ็นเตอร์เทนเมนท์ จำกัด นำแสดงโดยพีชญา วัฒนามนตรีและมิกค์ ทองระย้า ออกอากาศทางช่อง 7HD ทุกวันจันทร์และวันอังคาร เวลา 20.20 น. (เวลามาตรฐานไทย) ตั้งแต่วันที่ 28 มกราคม ถึง 24 มีนาคม พ.ศ. 2563 เรื่องย่อ ลิซ่า (พีชญา วัฒนามนตรี) เป็นคุณหนูลูกเศรษฐี เมื่อกลับมาถึงบ้านหลังจากเรียนจบจากสหราชอาณาจักร เธอพบว่า เจริญ (ตฤณ เศรษฐโชค) และ วิยะดา (นุศรา ประวันณา) พ่อและแม่ของเธอมีหนี้สินล้นพ้นตัว ดังนั้น เธอจึงไม่มีทางเลือกอื่นนอกจากต้องหางานทำเพื่อใช้หนี้ให้พ่อแม่ ดล (มิกค์ ทองระย้า) เป็นหลานชายของเจ้าของฟาร์มชื่อดัง แต่ก่อนที่ตาของเขาจะเสียชีวิตได้ทำพินัยกรรมไว้ว่าดลจะเป็นเจ้าของฟาร์มคนต่อไป แต่มีเงื่อนไขว่าดลจะต้องแต่งงานและมีลูกภายในหนึ่งปีจึงจะเป็นเจ้าของฟาร์มอย่างเป็นทางการ มิฉะนั้น ฟาร์มจะตกเป็นของ พีท (จักรพันธ์ วงศ์คณิต) ลูกพี่ลูกน้องของเขา ทั้งสองคนมีวิถีชีวิตที่แตกต่างกันโดยสิ้นเชิง แต่ไม่มีอะไรสามารถหยุดยั้งโชคชะตาที่นำพาพวกเขามาพบกันได้ ดลและลิซ่าถูกบังคับให้แต่งงานกันโดย อร (สาวิตรี สามิภักดิ์) แม่ของดลซึ่งรักลิสาเหมือนลูกสาวของตัวเอง ตอนแรกทั้งคู่ปฏิเสธการแต่งงาน แต่เมื่ออรประกาศว่าเธอกำลังจะเสียชีวิต ลิซ่าก็ตอบตกลง อรก็แสดงความขอบคุณด้วยการช่วยลิซ่าชำระหนี้ของครอบครัว เมื่อเห็นว่าพวกเขาไม่ได้รักกัน ดลและลิซ่าจึงเซ็นสัญญาแต่งงานปลอม ๆ เป็นเวลาหกเดือน และความรักที่ไม่คาดฝันก็เกิดขึ้นอย่างเงียบ ๆ นักแสดง นักแสดงหลัก มิกค์ ทองระย้า รับบท ดล พีชญา วัฒนามนตรี รับบท ลิซ่า นักแสดงสมทบ อัครพรรฒ บุนนาค รับบท หมี เพื่อนของดล เป็นสัตวแพทย์ประจำฟาร์ม ใจบัว ฮิดดิง รับบท ริน น้องสาวของดล อ้างอิง
คืนเปลี่ยนชีวิต เป็นละครโทรทัศน์ไทยแนวโรแมนติกดราม่า ระทึกขวัญ สร้างจากนวนิยายต้นฉบับชื่อเดียวกันของ Pretty Princess และจินต์นัชชา มณีศรีวงษ์ เขียนบทโดยวาสุเทพ เกตุเพ็ชร กำกับโดยไชยณรงค์ แต้มพงษ์ และผลิตโดยเช้นจ์2561 นำแสดงโดยพิมประภา ตั้งประภาพร, สุทัตตา อุดมศิลป์, เอสเธอร์ สุปรีย์ลีลา, ณภัทร วิกัยรุ่งโรจน์, พฤกษ์ พานิช, วศิน อัศวนฤนาทและอาทิตย์ ตั้งวิบูลย์พาณิชย์ ออกอากาศทางช่องวัน 31 ทุกคืนวันศุกร์ เวลา 21.15 น. (เวลามาตรฐานไทย) ตั้งแต่วันที่ 18 สิงหาคม ถึง 10 พฤศจิกายน พ.ศ. 2566 เนื้อเรื่อง นี่คือเรื่องราวของกลุ่มเพื่อนสนิทสามคนที่มีชื่อเสียงโด่งดังในสมัยเรียนมหาวิทยาลัย พะแพง (สุทัตตา อุดมศิลป์) เป็นคนตรงไปตรงมา จนได้รับฉายาว่า 'เจ้าแม่วันไนท์สแตนด์' ขณะที่ เกล (เอสเธอร์ สุปรีย์ลีลา) เป็นลูกสาวเศรษฐีที่มีออร่าของการเป็นเจ้าหญิง และ ควีน (พิมประภา ตั้งประภาพร) คือราชินีของกลุ่ม หลังจากค่ำคืนแห่งความสนุกสนาน ควีนถูกใครบางคนฆ่าตาย และเพื่อนสนิททั้งสองคนกลายเป็นผู้ต้องสงสัยในคดีนี้ พวกเธอเริ่มเปิดเผยความจริงเบื้องหลังเหตุการณ์ในคืนนั้น และแรงกดดันจากสถานการณ์ทำให้มิตรภาพของพวกเธอต้องเปลี่ยนแปลงไป นักแสดง นักแสดงหลัก พิมประภา ตั้งประภาพร รับบท ควีน ดาราสาวเน็ตไอดอล เพื่อนสนิทของเกลและพะแพง แอบชอบเอเธนส์ เสียชีวิตจากการตกตึก เอสเธอร์ สุปรีย์ลีลา รับบท เกวลิน แฟนสาวของทอย เพื่อนสนิทของควีนและพะแพง และต่อมาคบหากับชีวาส สุทัตตา อุดมศิลป์ รับบท พะแพง เธอแอบชอบเอเธนส์ แต่ควีน เพื่อนสนิทของเธอก็แอบชอบเอเธนส์เช่นกัน ดังนั้นเธอจึงเก็บความรู้สึกที่มีต่อเอเธนส์ไว้ในใจ วศิน อัศวนฤนาท รับบท เอเธนส์ อาทิตย์ ตั้งวิบูลย์พาณิชย์ รับบท ชีวาส เพื่อนสนิทของควีนและเป็นแฟนของเกล อ้างอิง
ตระกูลโสภณพนิช เป็นตระกูลนักธุรกิจชาวไทยเชื้อสายจีนแต้จิ๋ว เป็นที่รู้จักอย่างกว้างขวางในฐานะผู้มีบทบาทสำคัญในภาคการเงินและการธนาคารของประเทศไทย โดยเฉพาะอย่างยิ่งจากการเป็นเจ้าของธนาคารกรุงเทพ นอกจากนี้ ตระกูลยังได้ขยายการลงทุนไปยังธุรกิจอื่น ๆ เช่น อสังหาริมทรัพย์ ประกันภัย อย่างบริษัท กรุงเทพประกันภัย จำกัด (มหาชน) และ บริษัท กรุงเทพประกันชีวิต จำกัด (มหาชน) และอื่น ๆ อีกมากมาย จากข้อมูลของนิตยสาร ฟอบส์ ในหัวข้อ 50 มหาเศรษฐีไทย ประจำปี 2568 ชาติศิริ โสภณพนิช และครอบครัว ติดอันดับ 31 ของหัวข้อนี้ด้วยทรัพย์สิน 1.07 พันล้านเหรียญ หรือ 3.47 หมื่นล้านบาท ประวัติ ต้นตระกูล ต้นตระกูลคือ ตั้งพันเป็นชาวจีนแต้จิ๋วมีพื้นเพอยู่ที่บ้านซัวอ๋าว อำเภอเตียเอี้ย มณฑลกวางตุ้ง ประเทศจีน เดินทางเข้ามาประเทศไทยราว พ.ศ. 2443–2444 (รัชกาลที่ 5) อพยพมาอยู่ที่บริเวณวัดไทร อำเภอบางขุนเทียน จังหวัดธนบุรี แต่งงานกับคนไทยชื่อ นางสุ่น เป็นชาวสวน ตั้งพันประกอบอาชีพแรงงานรับจ้าง ต่อมาได้เป็นเสมียนโรงไม้ รุ่นที่ 2 โสภณพนิช.ชิน โสภณพนิช สองสามีภรรยามีบุตรด้วยกัน 5 คน มีบุตรชายคนเดียวคือ ตั้งเพี้ยกชิ้ง หรือ ชิน โสภณพนิช อีก 4 คนเป็นบุตรสาว ชินเริ่มงานแรกด้วยการเป็นลูกจ้างในเรือรับส่งสินค้าพืชไร่ที่ขึ้นล่องระหว่างกรุงเทพฯ-อยุธยา เป็นลูกจ้างจนเป็นผู้จัดการร้านขายไม้แปรรูปและวัสดุก่อสร้างริมคลองผดุงกรุงเกษม ทำธุรกิจหลายชนิดทั้งร้านวัสดุก่อสร้าง เครื่องเขียน และของเบ็ดเตล็ด ค้าเครื่องเหล็ก จนปลายปี 2487 ก่อนสงครามโลกครั้งที่สองจะยุติ เพื่อน ๆ ชักชวนชินมาร่วมทุนก่อตั้ง ธนาคารกรุงเทพ จำกัด โดยได้รับอนุมัติดำเนินการในวันที่ 1 ธันวาคม 2487 ด้วยทุนจดทะเบียน 4 ล้านบาท ที่ทำการแรกของธนาคารกรุงเทพ จำกัด ตั้งอยู่ถนนราชวงศ์ มุมถนนทรงวาด รุ่นที่ 3 นายชิน โสภณพนิช เริ่มผ่อนถ่ายกิจการให้แก่นายชาตรี โสภณพนิช บุตรชายคนที่ 2 จากจำนวน 7 คน ในปี พ.ศ. 2520 ส่วนบุตรคนที่ 5 นายชัย โสภณพนิช ดูแลธุรกิจกรุงเทพประกันภัย กรุงเทพประกันชีวิต และโรงพยาบาลบำรุงราษฎร์ ส่วนโชติ บุตรคนที่ 2 ที่เกิดจากภรรยาคนที่สองของชินกับบุญศรี โสภณพนิช เคยรับตำแหน่งกรรมการรองผู้จัดการใหญ่ธนาคารกรุงเทพ โชติมีภรรยาชื่อกัลยาอดีตรัฐมนตรีช่วยว่าการกระทรวงศึกษาธิการ บุตรสาวอีกคนของชินคือ ชดช้อย อดีตสมาชิกวุฒิสภากรุงเทพมหานคร รุ่นที่ 4 |ชาติศิริ โสภณพนิช พ.ศ. 2561 นายชาติศิริ บุตรชายคนโตของชาตรี ดำรงตำแหน่งกรรมการผู้จัดการใหญ่และประธานเจ้าหน้าที่บริหาร ธนาคารกรุงเทพ เป็นคนต่อไป ส่วนชาลี บุตรคนที่สองของชาตรี เป็นอดีตประธานกรรมการธนาคารกรุงเทพ และเป็นกรรมการผู้อำนวยการ บริษัท ซิตี้ เรียลตี้ จำกัด บริษัทธุรกิจอสังหาริมทรัพย์ ก่อตั้งขึ้นเมื่อ พ.ศ. 2530 อ้างอิง
กรทอง วิริยะเศวตกุล (เกิด พ.ศ. 2544) หรือ KornKT เป็นนักสื่อสารดาราศาสตร์และครีเอเตอร์ด้านอวกาศชาวไทย เจ้าของช่องยูทูบและเพจเฟซบุ๊ก KornKT และผู้ก่อตั้ง Spaceth.co ประวัติ กรทองเริ่มศึกษาระดับมัธยมศึกษาตอนต้นที่โรงเรียนสวนกุหลาบวิทยาลัย และระดับมัธยมศึกษาปีที่ 4 ที่โรงเรียนสมถวิลวิเทศศึกษาห้วยมงคล จังหวัดประจวบคีรีขันธ์ ก่อนสอบเทียบ GED เพื่อเข้าศึกษาต่อในคณะนิเทศศาสตร์ มหาวิทยาลัยกรุงเทพ และจบการศึกษาในปี 2566 กรทองสนใจอวกาศตั้งแต่วัยเด็ก แต่ข้อมูลส่วนใหญ่ในสมัยนั้นเป็นภาษาอังกฤษและค่อนข้างวิชาการ จึงเริ่มผลิตเนื้อหาที่เล่าเรื่องอวกาศให้เข้าใจง่ายและเข้าถึงคนทั่วไป พร้อมต้องการผลักดันวงการดาราศาสตร์ในไทยให้เติบโต กรทองเคยเข้าร่วมแข่งขันรายการแฟนพันธุ์แท้ ตอน 'ระบบสุริยะ' ปี 2557 เมื่ออายุ 13 ปี และผ่านเข้ารอบสุดท้าย การทำงาน กรทองเผยแพร่ข่าวและเนื้อหาดาราศาสตร์ผ่านเฟซบุ๊ก อินสตาแกรม ยูทูบ ติ๊กต็อก และเอ็กซ์ นอกจากนี้ยังเป็นคอลัมนิสต์ด้านดาราศาสตร์ให้เดอะสแตนดาร์ด และพิธีกรรายการพอดแคสต์ อวกาศคาดไม่ถึง ของ THE STANDARD PODCAST รวมถึงเป็นบรรณาธิการบริหารสื่ออวกาศของ The Space Times ผลงาน พอดแคสต์ อวกาศคาดไม่ถึง — เดอะสแตนดาร์ด (พ.ศ. 2567 – ปัจจุบัน) ผลงานอื่น ๆ ช่อง KornKT ทางยูทูบ และ ติ๊กต็อก (พ.ศ. 2562 – ปัจจุบัน) รางวัลที่ได้รับ Best Science Creator อันดับ 2 — Thailand Influencer Awards 2024 โดย Tellscore นักสื่อสารวิทยาศาสตร์ดีเด่น — Thailand Science Communication Award 2025 โดย อพวช. เด็กและเยาวชนดีเด่นกรุงเทพมหานคร (ประกายเพชร) ด้านสื่อสารมวลชน ปี 2025 อ้างอิง
ประวัติวัด วัดวังจันต์ (วัดบ้านซ่อง) ตั้งอยู่บ้านวังจันต์ หมู่ที่ 1 ตำบลวังจันต์ อำเภอแก่งกระจ่าน จังหวัดเพชรบุรี สังกัดคณะสงฆ์ ที่ดินตั้งวัดมีเนื่อที่ 37 ไร่ 2 งาน 20 ตารางวา อาณาเขต ทิศเหนือจดถนนเข้าหมู่บ้านซ่อง และหนองน้ำ ทิศตะวันออกจดที่ดินเอกชน ทิศใต้จดถนนสายเขื่อนเพชร-แก่งกระจาน ทิศตะวันตกจดถนนเข้าหมู่บ้านบ้านซ่อง โดยมีธรณีสงฆ์ จำนวน 1 แปลง มีเนื้อที่ 11 ไร่ 3 งาน 65 ตารางวา ในโฉนดที่ดิน เลขที่ 3238 วัดวังจันต์ ตั้งเมื่อ พ.ศ. 2455 โดยมีที่มาของชื่อ เนื่องจากวัดตั้งอยู่ชายแม่น้ำ มีต้นไม้จันทร์ขึ้นอยู่ประกอบกับวัดตั้งอยู่ ในหมู่บ้านชื่อว่าบ้านซ่อง ชาวบ้านจึงมักเรียกกันโดยทั่วไปว่าวัดวังจันต์ (บ้านซ่อง) วัดแห่งนี้ได้มีการย้ายที่ตั้งจากวัดเก่ามาอยู่ด้านนอกของหมู่บ้านติดกับถนนสายแก่งกระจานเมื่อ พ.ศ. 2511 โดยมีพระอธิการประวิง วิริยธฺโร เป็นผู้ดำเนินการย้ายวัดและขอจัดตั้งขึ้นใหม่ ซึ่งได้ใช้มาจนถึงปัจจุบัน ได้รับพระราชทานวิสุงคามสีมาเมื่อวันที่ 2 มิถุนายน พ.ศ. 2532 พื้นที่วัดเก่านั้นปัจจุบันยังหลงเหลือเจดีย์ 2 องค์ บริเวณริมแม่นํ้าแม่ประจันต์ เสนาสนะ อุโบสถ กว้าง 6.50 เมตร ยาว 25.50 เมตร สร้างเมื่อ พ.ศ.2524 เป็นอาคารคอนกรีตเสริมเหล็ก ศาลาการเปรียญ กว้าง 9 เมตร ยาว 28 เมตร โดยสร้างเมื่อ พ.ศ.2511 ซึ่งเป็นอาคารไม้ หอสวดมนต์ กว้าง 9.50 เมตร ยาว 29.30 เมตร โดยสร้างเมื่อ พ.ศ.2524 ซึ่งเป็นอาคารคอนกรีตเสริมเหล็ก กุฏิสงฆ์ จำนวน 8 หลัง ซึ่งเป็นอาคารไม้ 4 หลัง ครึ่งตึกครึ่งไม้ 4 หลัง และสร้างเมื่อ พ.ศ.2524 ศาลาอเนกประสงฆ์ กว้าง 17 เมตร ยาว 44 เมตร สร้าง เมื่อ พ.ศ.2524 เป็นอาคารไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก ศาลาฌาปนสถาน จำนวน 1 หลัง สร้างด้วยคอนกรีตเสริมเหล็ก หอระฆัง กว้าง 6 เมตร ยาว 6 เมตรสร้างเมื่อพ.ศ.2551 สร้างด้วยคอนกรีตเสริมเหล็ก มณฑปอดีตเจ้าอาวาส เป็นอาคารทรงไทยจตุรมุขฐานปูน สร้างเมื่อพ.ศ.2567 ปูชนียวัตถุ มีพระประธานประจำอุโบสถ ปางมารวิชัย จำนวน 1 องค์ รูปหล่อรูปเหมือนอดีตเจ้าอาวาส 2 องค์ รายนามเจ้าอาวาส พระอธิการใจ พระอธิการประทีป ปญฺญาวโร พ.ศ.2491-2510 พระอธิการประวิง วิริยธฺโร พ.ศ.2511-2514 พระอธิการสมพงษ์ อนาลโย พ.ศ.2514-2521 พระครูปิยวัชรธรรม(พร ปิยธฺมโม) พ.ศ.2521-2547 พระครูพิพัฒน์วัชรกิจ(นิตย์ จกฺกวโร) พ.ศ.2547-ปัจจุบัน อ้างอิง
เชอร์รี (มักเขียนเป็น CHERRY) เป็นสตูดิโออัลบั้มที่สองโดยนักร้อง นักแต่งเพลงและโปรดิวเซอร์ชาวไทย โบกี้ไลอ้อน เผยแพร่ครั้งแรกเมื่อวันที่ 19 พฤศจิกายน พ.ศ. 2567 โดยค่ายวอท เดอะ ดัก โดยแนวของอัลบั้มจะเน้นไปทางทีป๊อป, ป๊อปและอื่นๆ อีกมากมายโดยมีซิงเกิลนำ 5 เพลงคือ 'เลี้ยงไข้ (fever)' , เจ้านายคะ (work-life imbalance), 'ยิ้มลา (jasmine)', 'ส่วนต่าง (do it without me)' รวมถึง 'ส่วนต่าง (Piano Version) เบื้องหลัง อัลบั้ม “Cherry” เป็นผลงานรวมเพลงที่สะท้อนภาพรวมทางอารมณ์และความรู้สึกของศิลปิน BOWKYLION อย่างครบถ้วน ประกอบด้วยเพลงที่เคยปล่อยไปก่อนหน้านี้ จำนวน 5 เพลง ได้แก่ เลี้ยงไข้ (fever), เจ้านายคะ (work-life imbalance), ยิ้มลา (jasmine), ส่วนต่าง (do it without me) และ ส่วนต่าง (Piano Version) รวมถึงอีก 7 เพลงใหม่ที่ถือเป็นไฮไลท์ของอัลบั้ม โดยแต่ละเพลงถ่ายทอดมุมมองและอารมณ์ที่แตกต่างกันออกไป เพลง “cherry” เป็นซิงเกิ้ลสากลครั้งแรกของศิลปิน ถ่ายทอดความรู้สึกของผู้ที่มีความวิตกกังวล โดยใช้คำว่า “Cherry” เป็นตัวแทนของความรู้สึกดังกล่าว และยังแสดงถึงความสามารถในการก้าวข้ามข้อจำกัดด้านภาษาได้อย่างชัดเจน ขณะที่ “ศุกร์ เศร้า อาทิตย์ (sadturday)” นำเสนอจังหวะดนตรี Bossa Nova ที่สดใสแต่ซ่อนความเจ็บปวดไว้ในเนื้อเพลง ส่วน “ส ม เ พ ช (sympathy)” และ “เวทนา (wethana)” ถ่ายทอดความรู้สึกเจ็บปวดและตรงไปตรงมาที่เกี่ยวกับความสัมพันธ์ที่สิ้นสุดลง นอกจากนี้ “น้อยแต่น้อย (less is less)” และ Interlude ให้ผู้ฟังได้สัมผัสเสียงร้องของศิลปินอย่างเต็มที่โดยปราศจากดนตรีประกอบ ขณะที่ “เชื่อแล้ว (merry-me)” นำพาผู้ฟังเข้าสู่บรรยากาศแห่งความอบอุ่น ความหวัง และการรอคอย “วิงวอน (ex-change)” ถือเป็นเพลงที่มีความเศร้าที่สุดและใช้เวลาประพันธ์นานที่สุด ถ่ายทอดความรู้สึกของผู้คนอย่างลึกซึ้ง โดยรวมแล้ว อัลบั้ม “Cherry” สะท้อนถึงความตั้งใจและการลงทุนทางอารมณ์ของ BOWKYLION อย่างชัดเจน เป็นผลงานที่แสดงถึงความหลากหลายทางดนตรี ความคิดสร้างสรรค์ และการพัฒนาตัวตนของศิลปินอย่างครบถ้วน ประวัติการปล่อยผลงาน + วันที่วางจำหน่ายและรูปแบบสำหรับ Cherry ภูมิภาค วันที่ รูปแบบ ค่ายเพลง (สังกัด) หลากหลาย 19 พฤศจิกายน 2567 รายการเพลง อ้างอิง
วัดไตรภูมิ(วัดใต้เมืองไชยบุรี) หรือ วัดศรีสุนันทามหาอาราม สังกัดมหานิกาย ตั้งอยู่บ้านไชยบุรี ตำบลไชยบุรี อำเภอท่าอุเทน จังหวัดนครพนม มีเนื้อที่ 6 ไร่ 1 งาน 46 ตารางวา ประวัติ วัดไตรภูมิสร้างเมื่อปีพ.ศ. 2357 โดยพระยาหงสาวดี ผู้ปกครองเมืองไชยบุรี สร้างอยู่ริมแม่น้ำโขงถัดจากวัดกลางมาทางด้านทิศใต้ ต่อมาวัดนี้ได้ถูกแม่น้ำโขงเซาะพังและได้ตกลงสู่แม่น้ำโขงไป สภาพปัจจุบันเป็นวัดร้าง วัดไตรภูมิ(วัดใต้เมืองไชยบุรี)สร้างหันหน้าไปทางทิศตะวันออก หันหน้าเข้าสู่แม่น้ำโขง สิ่งสำคัญภายในวัดที่กรมศิลปากรขึ้นทะเบียนคือ ศิลาจารึก จารึกในประเทศไทย เล่มที่ 5 หน้า 258-262 กล่าวถึงจารึกวัดไตรภูมิ ว่า สร้างจากศิลาทราย เป็นจารึกรูปใบเสมา แตกออกเป็น 2 ส่วน ส่วนที่ 1 กว้าง 57 เซนติเมตร สูง51.5 เซนติเมตร หนา 4 เซนติเมตร ส่วนที่ 2 กว้าง 67.5 เซนติเมตร สูง 47.5 เซนติเมตร หนา 4 เซนติเมตร จารึกเป็นอักษรธรรมอีสาน ภาษาไทยระบุปีพุทธศักราช 2357 คำแปลจากแผ่นศิลาจารึกสรุปความได้ว่า “พระยาหงสาวดี สร้างวัดศรีสุนันทามหาอาราม ภายหลังจากสร้างเมืองไชยสุทธ์อุตมบุรีแล้วเสร็จมาแล้ว 6 ปี โดยเริ่มสร้างในปีจอ พ.ศ.2357 ด้วยมีจิตศรัทธาในพระพุทธศาสนา และมีความรักในพระนางศรีสุนันทาซึ่งเป็นภรรยา” ปัจจุบันศิลาจารึกได้ถูกนำไปเก็บรักษาใว้ในพระอุโบสถวัดไตรภูมิไชยบุรี บ้านไชยบุรี ตำบลไชยบุรี อำเภอท่าอุเทน จังหวัดนครพนม อีกประวัติหนึ่งเล่าว่า วัดไตรภูมิ ตั้งขึ้นเมื่อ พ.ศ. 2353 โดยในปีพ.ศ. 2351 ท้าวหม้อพร้อมภรรยาชื่อสุนันทาได้พาบ่าวไพร่หนีภัยการเมืองมาตามแม่น้ำโขงถึงเมืองเวียงจันทร์ โดยเจ้าอนุวงศ์ผู้ครองเมืองได้อนุญาตให้อยู่ที่ปากน้ำสงคราม แล้วตั้งให้ท้าวหม้อเป็นพระยาหงสาวดี ให้ชื่อเมืองว่า เมืองไชยสุทธิ์อุตมบุรี ต่อมาให้สร้างวัดขึ้นที่ปากน้ำสงคราม ให้ชื่อว่า วัดศรีสุนันทามหาอาราม ปัจจุบันเรียกว่า วัดไตรภูมิ โดยได้รับพระราชทานวิสุงคามสีมา เมื่อวันที่ 17 กรกฎาคม พ.ศ. 2530